text: Във всички съществуващи изкуства и системи вече е трудно да се достигнат върховете или да се изпреварят най-добрите. А хората, които ще се захванат с Дуоника и Чаткалина ще са първи и най-добри, защото те ще определят стандарта, те ще прокарват пътя. Освен това, тук няма да има по-добри и най-добри, а само уникални изпълнения! Ако двамата партньори се забавляват чудесно докато се занимават с Чаткалина, какво значение ще има дали някоя друга двойка са по-добри от тях? Тяхната наслада от танцуването въобще няма да зависи от това дали има по-добри от тях!
  Чаткалина е чудесно изобретение за градивно трансформиране на психо-физиката на човека. Ние с чиста съвест можем да предложим това изобретение на останалия свят. Така може да отправим още едно културно послание към останалите хора.
  О: – Да, нека сега се пренесем за малко в това бъдеще на крилата на въображението… Нека си представим, че в България масово се играят Дуоника и Чаткалина. Много хора са запознати с основните философски принципи и все по-често ги спазват в собствения си живот. Системите са се доказали и с всеки изминат ден събират още и още съмишленици и последователи. Отделни двойки демонстрират все по-красиви съчетания и то на разнообразни мелодии. Всяка година се провеждат семинари и фестивали, на които партньорските двойки представят сътворените от тях танци, като използват логиката и основните движения на Чаткалина. До края на неколкодневния фестивал, през свободното си време желаещи участници репетират и подготвят едно общо представление, съчетаващо най-интересното от представените разнообразни хореографии. Фестивалът завършва с това представление. Естествено проявяват интерес и от чужбина. Започва да се говори за “българския феномен”. Появяват се все повече и повече желаещи да се запознаят с двете системи и да ги разпространяват в своите страни. С голяма трупа участваме на световен конгрес на есперантистите, където правим силно въздействащи демонстрации. Системите бързо стават популярни в целия свят. Започва масово производство на учебни видеокасети за различни нива на опитност. Скоро след това се организират международни фестивали. И тогава хората от различни краища на света показват уникални танци с чаткалини на фона на техни характерни национални мелодии. Междувременно вече се е обособила и мрежа от Клубове за сътрудничество, които постепенно се трансформират в Клубове на съзидателите. По целия свят се обособяват Клубове на съзидателите, които често работят в мрежа, съзидателно решават всеки възникнал проблем и бързо прилагат решението на практика за подобряване на живота на местната общност. И тогава човешката цивилизация уверено и необратимо ще прескочи критичната Енергийна епоха и ще навлезе в Съзидателната за всеобща радост и полза!
  О: – Хубавото на системата е и това, че не е задължително човек да има някаква предварителна спортна подготовка или танцови умения. И още нещо – системата предлага разнообразен ритъм и такива комбинации от движения, които са лесни и достъпни за изпълнение от абсолютно всеки. Така че, ако някой не обича да танцува, той може просто да се движи в определена последователност в синхрон със своя партньор. Невъзможно е да се говори за обичане и необичане преди човек да е опитал. Всички обичат да се движат, но някои не обичат да губят или да се занимават с неща, които не им се удават веднага. Нека пак припомним – тук ние се събираме, за да се учим на сътрудничество, танцът се получава после.
  А ако някой се срамува да дойде, ние какво можем да направим? Как да открием този човек, за да му помогнем?
  О: – Ние я играем, защото ни доставя удоволствие! Това е първото условие. Според мен удоволствието, радостта и насладата са по-силни еволюционни инструменти от болката и страданието! Чаткалина, също като Дуоника, може да се разглежда като своеобразен ритуал за събуждане духа на сътрудничеството. А когато този дух се събуди, чак тогава човек може да разбере, да преживее феномена на любовта! Чаткалина съчетава опиянението от танца, тръпката на бойните изкуства и необяснимия с думи полет на духа в необлитаемото небе на творчеството и сътрудничеството!